ddrg/super_eurlex huggingface dataset:
B4-0163, 0244, 0247, 0251 και 0255/96

Ψήφισμα σχετικά με την ευρωπαϊκή αεροναυπηγική βιομηχανία

Το Ευρωπαϊκό Κοινοβούλιο,

Α. έχοντας υπόψη τα τρέχοντα προβλήματα της Fokker Aircraft Industry και της DASA,

Β. έχοντας υπόψη τα αποτελέσματα της άτυπης συνάντησης των Υπουργών Βιομηχανίας με την Επιτροπή στις 31 Ιανουαρίου 1996,

Γ. έχοντας υπόψη το υψηλό τεχνολογικό επίπεδο της ευρωπαϊκής αεροναυπηγικής βιομηχανίας στα αεροσκάφη περιφερειακών μεταφορών, κλάδο ο οποίος, ωστόσο, εμφανίζει σημαντικές ζημίες,

Δ. έχοντας υπόψη τον εντονότατο παγκόσμιο ανταγωνισμό και την πλεονάζουσα μεταφορική ικανότητα στον τομέα αυτό της αεροναυπηγικής βιομηχανίας,

Ε. λαμβάνοντας υπόψη την πρόσφατη σημαντική απώλεια μεριδίου της αγοράς από την ευρωπαϊκή αεροναυπηγική βιομηχανία προς όφελος των διεθνών ανταγωνιστών της στον τομέα των μεγαλυτέρων αεροσκαφών,

ΣΤ. λαμβάνοντας υπόψη την τάση που επικρατεί μεταξύ των διεθνών ανταγωνιστών να εκμεταλλεύονται τα κέρδη της αποτελεσματικότητας που προκύπτει από την παραγωγή πλήρους σειράς αεροσκαφών, από αεροσκάφη μικρών αποστάσεων έως τα μεγάλα αεροσκάφη,

Ζ. λαμβάνοντας υπόψη τις τεράστιες δυσκολίες που αντιμετωπίζουν οι ευρωπαίοι κατασκευαστές αεροσκαφών λόγω του υποτιμημένου δολλαρίου,

Το Ευρωπαϊκό Κοινοβούλιο,

1. διαφωνεί έντονα με την άποψη των Ευρωπαίων Υπουργών Βιομηχανίας κατά τη συνάντησή τους στις 31 Ιανουαρίου 1996, σύμφωνα με την οποία οι ευρωπαίοι κατασκευαστές πρέπει να εξεύρουν λύσεις για τα προβλήματά τους σε εθνικό επίπεδο και πιστεύει ότι η επικείμενη χρεοκοπία της Fokker αποτελεί σήμα κινδύνου για την ευρωπαϊκή αεροναυπηγική βιομηχανία[semigr ]

2. ζητεί από την Επιτροπή να προτείνει στο Κοινοβούλιο βιομηχανική στρατηγική για την ευρωπαϊκό αεροναυπηγικό τομέα[semigr ]

3. ζητεί από την Επιτροπή να εντάξει στη βιομηχανική στρατηγική της τα ερευνητικά και αναπτυξιακά προγράμματά της που αφορούν τον τομέα της αεροναυπηγικής[semigr ] θα πρέπει να ενισχυθεί η προανταγωνιστική μεταφορά τεχνολογίας[semigr ]

4. εκφράζει την ικανοποίησή του για τις προτάσεις της Επιτροπής σχετικά με ένα ερευνητικό πρόγραμμα για μια νέα γενεά λιγότερο ρυπογόνων και θορυβωδών αεροσκαφών, που θα αποτελέσει στρατηγικό πλεονέκτημα στην αυριανή αγορά, και είναι της γνώμης ότι η επιβίωση της ευρωπαϊκής αεροναυπηγικής βιομηχανίας επιβάλλει να ληφθούν επειγόντως πρόσθετα μέτρα[semigr ]

5. υπογραμμίζει την ανάγκη να εξασφαλιστεί το ταχύτερο η διαφάνεια των κάθε είδους ενισχύσεων που λαμβάνουν η αεροναυπηγική βιομηχανία των ΗΠΑ και η αεροναυπηγική βιομηχανία των τρίτων κρατών[semigr ]

6. υπενθυμίζει στην Επιτροπή ότι είναι δική της ευθύνη να εξασφαλίσει ότι ισχύουν οι ίδιοι κανόνες παιχνιδιού όχι μόνο μεταξύ των κατασκευαστών των ΗΠΑ και της ΕΕ, αλλά και μεταξύ των διαφόρων κατασκευαστών εντός της ΕΕ[semigr ]

7. καλεί την Επιτροπή να προτείνει επιλογές για ισχυρότερη συνεργασία μεταξύ των ευρωπαίων κατασκευαστών, προκειμένου να ενισχυθεί και να αποκατασταθεί η ευρωπαϊκή ανταγωνιστικότητα και να προστατευθούν η τεχνολογική εξέλιξη και οι θέσεις εργασίας στην ευρωπαϊκή αεροναυπηγική βιομηχανία[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0226/96

Ψήφισμα σχετικά με τις πλημμύρες στη Ρουμανία

Το Ευρωπαϊκό Κοινοβούλιο,

A. έχοντας υπόψη τις πλημμύρες που έπληξαν πολλές περιοχές της Ρουμανίας καταστρέφοντας χιλιάδες σπίτια, δρόμους, γέφυρες και σιδηροδρόμους,

Β. έχοντας υπόψη την οικονομική και κοινωνική κατάσταση της χώρας αυτής,

Το Ευρωπαϊκό Κοινοβούλιο,

1. ζητεί από την Επιτροπή να χορηγήσει ειδική βοήθεια στην εν λόγω χώρα, όχι μόνο χρηματοδοτική αλλά και βοήθεια υπό μορφήν ανθρώπινων πόρων, προκειμένου να συμβάλει στην ανοικοδόμηση των καταστραμμένων υποδομών[semigr ]

2. ζητεί, για το σκοπό αυτόν, να τεθεί σε εφαρμογή ειδικό πρόγραμμα συνεργασίας με τις ρουμανικές αρχές[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τη ρουμανική κυβέρνηση.
B4-0111/96

Ψήφισμα σχετικά με το γεγονός ότι δεν υπήρξε διαβούλευση με το Ευρωπαϊκό Κοινοβούλιο όσον αφορά την προσωρινή συμφωνία ΕΕ-Ρωσίας

Το Ευρωπαϊκό Κοινοβούλιο,

- έχοντας υπόψη το ψήφισμά του της 7ης Απριλίου 1995 σχετικά με τις συμφωνίες εταιρικής σχέσης με τα Νέα Ανεξάρτητα Κράτη ((ΕΕ C 109, 01.05.1995, σελ. 298)),

Α. λαμβάνοντας υπόψη την προσωρινή συμφωνία ΕΕ-Ρωσίας που υπεγράφη στις 17 Ιουλίου 1995, και η οποία επιτρέπει την έναρξη της ισχύος διατάξεων εμπορικής πολιτικής της συμφωνίας εταιρικής σχέσης και συνεργασίας που υπεγράφη τον Ιούνιο του 1994, πριν την επικύρωσή της,

Β. έχοντας υπόψη το γεγονός, ότι η σύναψη της προσωρινής συμφωνίας είχε εμποδισθεί κατ' αρχάς από δυσκολίες εμπορικής φύσεως και κατόπιν από την σύγκρουση στην Τσετσενία,

Γ. λαμβάνοντας υπόψη την πανηγυρική δήλωση του Ευρωπαϊκού Συμβουλίου της Στουτγάρδης σχετικά με την Ευρωπαϊκή Ένωση, στην οποίαν τα κράτη μέλη ανέλαβαν την υποχρέωση, να διαβουλεύονται σε προαιρετική βάση με το Ευρωπαϊκό Κοινοβούλιο σε όλες τις συμφωνίες διεθνούς σημασίας που συνάπτει η Ευρωπαϊκή Ένωση και για τις οποίες η Συνθήκη ΕΚ δεν προβλέπει υποχρεωτική διαβούλευση,

Δ. εκτιμώντας το γεγονός ότι το Συμβούλιο έχει σεβασθεί μέχρι σήμερα, χωρίς καμία εξαίρεση, αυτή τη δέσμευση,

1. λαμβάνει γνώση με έκπληξη την απόφαση του Συμβουλίου της 17ης Ιουλίου 1995, να μη διαβουλευθεί το Ευρωπαϊκό Κοινοβούλιο για τη σύναψη της προσωρινής συμφωνίας ΕΕ-Ρωσίας[semigr ]

2. είναι πεπεισμένο ότι η εν λόγω συμφωνία είναι αναμφισβήτητα διεθνούς σημασίας, έτσι ώστε το Συμβούλιο να πρέπει να εξασφαλίσει και την προαιρετική διαβούλευση του Κοινοβουλίου[semigr ]

3. δεν θεωρεί ότι οι εξηγήσεις που προβάλλει το Συμβούλιο για τη μη διαβούλευση του Ευρωπαϊκού Κοινοβουλίου αποτελούν επαρκή αιτιολόγηση για την εν λόγω απόφαση και επισημαίνει σχετικά, ότι μια παρόμοια διαδικασία δεν θα αποτελούσε κατά κανέναν τρόπο εμπόδιο στην υπογραφή που προεβλέπετο για τις 17 Ιουλίου 1995, της προσωρινής συμφωνίας ΕΕ-Ρωσίας και ότι η κοινοποίηση της περάτωσης της διαδικασίας κύρωσης εκ μέρους της ΕΕ πραγματοποιήθηκε μόλις τον Οκτώβριο του 1995[semigr ]

4. διαπιστώνει ότι το γεγονός της μη διαβούλευσης του Ευρωπαϊκού Κοινοβουλίου επί της προσωρινής συμφωνίας δεν αποτελεί προηγούμενο για τη μελλοντική εφαρμογή της πανηγυρικής δήλωσης της Στουτγάρδης σχετικά με τη σύναψη συμφωνιών διεθνούς σημασίας[semigr ]

5. υπογραμμίζει υπό το φως της εμπειρίας της προσωρινής συμφωνίας ΕΕ-Ρωσίας την έκκλησή του προς τη Διακυβερνητική Διάσκεψη του 1996 να αναθεωρήσει τη Συνθήκη ΕΕ, έτσι ώστε όλες οι διεθνείς συμφωνίες της ΕΕ να υποβάλλονται στο Ευρωπαϊκό Κοινοβούλιο στα πλαίσια της διαδικασίας έγκρισης[semigr ]

6. υπογραμμίζει την ανάγκη για τον αυστηρό σεβασμό των δικαιωμάτων και των εξουσιών του Ευρωπαϊκού Κοινοβουλίου στον τομέα της εξωτερικής πολιτικής[semigr ]

7. επιφυλάσσεται του δικαιώματος να αναλάβει οιαδήποτε δράση ώστε να καταστήσει σεβαστά τα δικαιώματά του για τη συμμετοχή του στη σύναψη διεθνών συμφωνιών της ΕΕ[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή καθώς και τις κυβερνήσεις και τα κοινοβούλια των κρατών μελών.
B4-0059 και 0079/96

Ψήφισμα σχετικά με τη βία στην Τσετσενία και τη Ρωσία

Το Ευρωπαϊκό Κοινοβούλιο,

- έχοντας υπόψη την Τελική Πράξη του Ελσίνκι και τα τελικά κείμενα που εγκρίθηκαν στη Βιέννη και τη Μαδρίτη, τον Χάρτη των Παρισίων για μια Νέα Ευρώπη και τις ιδρυτικές αρχές του ΟΑΣΕ όπως εκτίθενται στη Διακήρυξη της Βουδαπέστης,

A. εκφράζοντας βαθειά λύπη για τα θύματα που είχαν τόσο οι Ρώσοι όσο και οι Τσετσένοι,

B. υπενθυμίζοντας τις υποχρεώσεις που επιβάλλει στη Ρωσία η συμφωνία εταιρικής σχέσης της με την ΕΕ σχετικά με τον σεβασμό των ανθρωπίνων δικαιωμάτων και των δημοκρατικών αξιών,

Γ. εκφράζοντας τη βαθεία ανησυχία του για τη στρατιωτική λύση στην κρίση των ομήρων της Περβομάισκαγια και την άρνηση της ρωσικής κυβέρνησης να διαπραγματευθεί με τους αντάρτες Τσετσένους, κάτι που ενδέχεται να αυξήσει τον κίνδυνο τρομοκρατικών ενεργειών,

Δ. υπενθυμίζοντας τα ψηφίσματά του στα οποία τονίζεται η ανάγκη ειρηνικής διευθέτησης της εν λόγω διένεξης,

1. καταδικάζει τη σύλληψη και θανάτωση ομήρων από τους Τσετσένους αντάρτες, αλλά ταυτόχρονα καταδικάζει τη ρωσική στρατιωτική αντίδραση προς διάσωση των ομήρων, η οποία έλαβε χώρα χωρίς να εξαντληθούν οι προσπάθειες ειρηνικής επίλυσης της ενέργειας των Τσετσένων[semigr ]

2. εκφράζει βαθειά λύπη για το γεγονός ότι η ρωσική κυβέρνηση φαίνεται αποφασισμένη να επιλύσει το τσετσενικό ζήτημα με τη βία[semigr ]

3. καλεί την Ευρωπαϊκή Ένωση και τα κράτη μέλη της να υπενθυμίσουν στη Ρωσία τις υποχρεώσεις της σχετικά με το σεβασμό των ανθρωπίνων δικαιωμάτων βάσει της Συνθήκης[semigr ]

4. ζητεί από το Συμβούλιο και την Επιτροπή να ενεργήσουν ως διαμεσολαβητές στη σύρραξη και να ασκήσουν πίεση στη ρωσική κυβέρνηση, σύμφωνα με τους όρους της Προσωρινής Συμφωνίας, προκειμένου να διευκολυνθεί ο διάλογος με όλα τα εμπόλεμα μέρη και να εξασφαλισθεί η αναγνώριση της συνέχισης της προηγούμενης εντολής του ΟΑΣΕ[semigr ]

5. υπενθυμίζει στη ρωσική κυβέρνηση ότι η συνέχιση της κατασταλτικής της πολιτικής δυσχεραίνει τις σχέσεις μεταξύ Ρωσίας και Ευρωπαϊκής Ένωσης και επηρεάζει τους όρους εφαρμογής της Συμφωνίας Εταιρικής Σχέσης και της Προσωρινής Συμφωνίας[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τη ρωσική κυβέρνηση και τα δύο Σώματα του Κοινοβουλίου και Ρωσικής Ομοσπονδίας.
Α4-0039/96

Ψήφισμα σχετικά με την ανακοίνωση της Επιτροπής προς το Συμβούλιο και το Eυρωπαϊκό Κοινοβούλιο για την ολοκληρωμένη διαχείριση των παρακτίων ζωνών(COM(95)0511 - C4-0593/95

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (CΟΜ(95) 0511 - C4-0593/95),

- έχοντας υπόψη τη γνωμοδότησή του της 17ης Νοεμβρίου 1992 επί της πρότασης της Επιτροπής προς το Συμβούλιο σχετικά με απόφαση που να αφορά κοινοτικό πρόγραμμα πολιτικής και δράσης στον τομέα του περιβάλλοντος και της βιώσιμης ανάπτυξης ((ΕΕ C 337 της 21ης Δεκεμβρίου 1992, σελ. 34)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0039/96),

Α. εκτιμώντας ότι η συνεχής υποβάθμιση των ευρωπαϊκών ακτών επιβάλλει την κατεπείγουσα λήψη μέτρων προκειμένου να διασωθεί ό,τι είναι ακόμη δυνατόν,

Β. εκτιμώντας ότι η προστασία των παρακτίων ζωνών ανακηρύχθηκε προτεραιότητα της κοινοτικής δράσης, ιδίως στο πλαίσιο του Πέμπτου Προγράμματος δράσης στον τομέα του περιβάλλοντος και της βιώσιμης ανάπτυξης ((ΕΕ C 138 της 17ης Μαΐου 1993, σελ. 1)),

Γ. εκτιμώντας ότι το Συμβούλιο στα ψηφίσματά του της 25ης Φεβρουαρίου 1992 ((ΕΕ C 59 της 6ης Μαρτίου 1992, σελ. 1)) και της 6ης Μαΐου 1994 ((ΕΕ C 135 της 18ης Μαΐου 1994, σελ. 2)) κάλεσε την Επιτροπή να παρουσιάσει μια κοινοτική στρατηγική ολοκληρωμένης διαχείρισης των παρακτίων περιοχών,

Δ. εκτιμώντας ότι στις 18 Φεβρουαρίου 1995 το Συμβούλιο, εγκρίνοντας την ανακοίνωση, κάλεσε εντούτοις την Επιτροπή να συνεχίσει τις εργασίες της και τις ενέργειές της με σκοπό την υλοποίηση εντός των καλύτερων προθεσμιών των στόχων που προβλέπονται στην παράγραφο 1, δηλαδή την εκπόνηση μιας κοινοτικής στρατηγικής,

Ε. εκτιμώντας ότι το Πέμπτο Πρόγραμμα Δράσης στον τομέα του περιβάλλοντος και της βιώσιμης ανάπτυξης προβλέπει ρητώς στο σημείο 5.6 την εκπόνηση κοινοτικής στρατηγικής καθορίζοντας ακόμη και το χρονοδιάγραμμα καθώς και τα μέσα για την επίτευξή της,

ΣΤ. εκτιμώντας ότι η Επιτροπή στην ανακοίνωσή της αναγνώρισε και η ίδια ότι, ελλείψει επαρκών μέτρων, οι ευρωπαϊκές ακτές θα συνεχίσουν να υποβαθμίζονται σοβαρά,

1. βλέπει ευνοϊκά την προσπάθεια συντονισμού που καταβάλλεται εντός της Επιτροπής προκειμένου να τεθούν σε εφαρμογή τα υφιστάμενα κοινοτικά μέσα[semigr ]

2. αποδοκιμάζει την επιλογή της Επιτροπής να περιορισθεί σε ένα μη δεσμευτικό πρόγραμμα επίδειξης[semigr ]

3. καλεί την Επιτροπή να παρουσιάσει το συντομότερο δυνατόν πρόταση η οποία θα αποσκοπεί στην καθιέρωση κοινοτικής στρατηγικής ολοκληρωμένης διαχείρισης των παρακτίων περιοχών[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κράτη μέλη.
B4-0160/96

Ψήφισμα σχετικά με τις σοβαρότατες πλημμύρες στο Μαρόκο

Το Ευρωπαϊκό Κοινοβούλιο,

A. λαμβάνοντας υπόψη τις καταρρακτώδεις βροχές οι οποίες σημειώθηκαν τον Ιανουάριο και Φεβρουάριο 1996 στο Μαρόκο και οι οποίες προκάλεσαν σοβαρότατες πλημμύρες, τόσο στις πόλεις όσο και στα χωριά, πλημμύρες οικιών, έξοδος των ποταμών από τις κοίτες τους, αποκοπή των πληθυσμών κ.λ.π.,

Β. έχοντας υπόψη τον αριθμό των θυμάτων που ανέρχεται σε 23 νεκρούς ενώ χιλιάδες άτομα υπέστησαν υλικές ζημίες οι οποίες εκτιμούνται σε 55 εκατομμύρια δολάρια λόγω καταστροφής υποδομών, πέραν των 7.200 οικιών που πλημμύρισαν, των 130.000 εκταρίων που πνίγηκαν στο νερό και τις 8.380 κεφαλές αλόγων και βοοειδών που χάθηκαν,

Γ. υπενθυμίζοντας ότι οι ζημίες αυτές, οι οποίες προκλήθηκαν από τις καταρρακτώδεις βροχές, ήλθαν να προστεθούν στις ζημίες λόγω της παρατεταμένης ξηρασίας η οποία κατέκαυσε την αγροτική παραγωγή του Μαρόκου που αποτελεί το βασικό οικονομικό τομέα της χώρας,

Το Ευρωπαϊκό Κοινοβούλιο,

1. εκφράζει τα συλλυπητήριά του για τα θύματα των καταστροφών αυτών καθώς και την αλληλεγγύη του προς όλους τους πληγέντες[semigr ]

2. ζητεί από την Επιτροπή να χορηγήσει έκτακτη βοήθεια για να έλθει σε αρωγή των πληγέντων και να συνεργασθεί στην επισκευή των ζημιών για να καταστεί δυνατή η επανέναρξη των οικονομικών δραστηριοτήτων στις πληγείσες περιοχές[semigr ]

3. ζητεί από την Επιτροπή να ενεργήσει ώστε να συγχρηματοδοτηθούν από την Ευρωπαϊκή Ένωση σχέδια για την πρόληψη παρομοίων καταστροφών, εντασσόμενα σε μία υδρολογική πολιτική και έχοντας ως στόχο την αντιμετώπιση των προβλημάτων που προκύπτουν από τις παρατεταμένες περιόδους ξηρασίας[semigr ]

4. αναθέτει στο Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και στην Κυβέρνηση του Βασιλείου του Μαρόκου.
B4-0144/96

Ψήφισμα σχετικά με τις πλημμύρες στο διαμέρισμα του Hιrault

Το Ευρωπαϊκό Κοινοβούλιο,

A. λαμβάνοντας υπόψη τη σοβαρότητα των πλημμυρών της 28ης Ιανουαρίου, οι οποίες προκλήθηκαν από καταρρακτώδεις βροχές που έπεσαν στο διαμέρισμα του Hιrault και ειδικότερα στην περιοχή του Βιziers,

Β. έχοντας υπόψη ότι τέσσερα άτομα, μεταξύ των οποίων δύο παιδιά, επνίγησαν ενώ άλλα άτομα αγνοούνται,

Γ. λαμβάνοντας υπόψη ότι οι πλημμύρες αυτές προκάλεσαν σημαντικές ζημίες στο οδικό και σιδηροδρομικό δίκτυο, στις κατοικίες καθώς και στους τομείς της βιομηχανίας της βιοτεχνίας και της γεωργίας,

Δ. έχοντας υπόψη ότι οι συνέπειες των πλημμυρών κατέστησαν δυσμενέστερες λόγω της κακής διαχείρισης του χώρου και ειδικότερα λόγω της αύξησης των αδιάβροχων επιφανειών, της απομάκρυνσης των υδάτων από τις βαλτώδεις ζώνες καθώς και λόγω της ανεπάρκειας των λεκανών κατακράτησης,

Το Ευρωπαϊκό Κοινοβούλιο,

1. εκφράζει τα ειλικρινή συλλυπητήριά του προς τις οικογένειες των θυμάτων καθώς και την αλληλεγγύη του προς τους πληγέντες πληθυσμούς[semigr ]

2. κρούει στην Επιτροπή τον κώδωνα του κινδύνου λόγω του εύρους των ζημιών και την καλεί να αποδείξει την κοινοτική αλληλεγγύη με τη χορήγηση έκτακτης βοήθειας προς τους πληγέντες[semigr ]

3. καλεί την Επιτροπή να συμμετάσχει στη χρηματοδότηση των υποδομών, στα πλαίσια της διαρθρωτικής πολιτικής[semigr ]

4. κρίνει αναγκαία τη λήψη αποτελεσματικοτέρων μέτρων που θα έχουν ως στόχο την πρόληψη παρομοίων καταστροφών και τον περιορισμό των κινδύνων, ειδικότερα με: την αναδάσωση ορεινών περιοχών, την προστασία των υγρών ζωνών, τον πολλαπλασιασμό των έργων κατακράτησης των υδάτων και τον περιορισμό των αδιάβροχων εκτάσεων[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο την Επιτροπή καθώς και στη Γαλλική Κυβέρνηση.
B4-0173, 0257 και 0258/96

Ψήφισμα σχετικά με την κρίση στην αγορά σολομού της ΕΕ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κρίση στον τομέα του σολομού, και ειδικότερα το ψήφισμά του της 15ης Δεκεμβρίου 1995 ((ΣΠ της ημερομηνίας αυτής, Μέρος ΙΙ, σημείο 20.)),

- έχοντας υπόψη το κεφάλαιο 4, άρθρα 112 έως 114 της Συμφωνίας για τον ΕΟΧ με τίτλο «Μέτρα Διασφάλισης», που απετέλεσε τη νομική βάση για την καθιέρωση κατώτατης τιμής εισαγωγής στις 15 Δεκεμβρίου 1995,

A. λαμβάνοντας υπόψη ότι το ντάμπινγκ νορβηγικού σολομού στην ευρωπαϊκή αγορά, το οποίο χρονολογείται από το 1989, έχει προκαλέσει αστάθεια τιμών στην αγορά σολομού της ΕΕ, με αρνητικές επιδράσεις και σε άλλα αλιευτικά προϊόντα σε ολόκληρη την Ευρωπαϊκή Ένωση,

B. λαμβάνοντας υπόψη ότι, σύμφωνα με στοιχεία που συνέλεξε η Επιτροπή, η ελάχιστη τιμή εισαγωγής που επιβλήθηκε βάσει του κανονισμού (ΕΚ) 2907/95 της 15ης Δεκεμβρίου 1995 ((ΕΕ L 304 της 16.12.1995, σελ. 38)), ο οποίος έθετε ως προϋπόθεση για την ελεύθερη κυκλοφορία στην αγορά σολομού προέλευσης ΕΟΧ την τήρηση μιας ορισμένης τιμής κατωφλίου, δεν επέτυχε να συγκρατήσει τη συνεχιζόμενη καθοδική πορεία της τιμής του σολομού,

Γ. λαμβάνοντας υπόψη το συνεχιζόμενο υψηλό επίπεδο εισαγωγών νορβηγικού σολομού στην Ευρωπαϊκή Ένωση,

Δ. επισημαίνοντας ότι η τιμή του σολομού είναι αυτή τη στιγμή χαμηλότερη και από την ελάχιστη τιμή εισαγωγής,

Ε. επισημαίνοντας ότι αναμένεται περαιτέρω αύξηση της παραγωγής σολομού στη Νορβηγία το 1996,

ΣΤ. λαμβάνοντας υπόψη ότι η παραγωγή σολομού, ιδίως στη Σκωτία και στην Ιρλανδία, είναι ζωτική πηγή απασχόλησης, ιδίως σε πολλές αγροτικές και περιφερειακές παραθαλάσσιες περιοχές, και ότι η σταθερότητα των τιμών έχει πρωταρχική σημασία για το μέλλον του τομέα αυτού,

Z. επισημαίνοντας ότι η κρίση στον τομέα της υδατοκαλλιέργειας σολομού αποτελεί επί πολλά έτη χρόνιο φαινόμενο το οποίο ουδέποτε έχει αντιμετωπισθεί κατά τρόπο σφαιρικό,

1. καλεί την Επιτροπή να αναγνωρίσει ότι η επιβολή ελάχιστης τιμής εισαγωγής δεν επέτυχε στο στόχο της να αποκαταστήσει τη σταθερότητα στην αγορά σολομού της ΕΕ[semigr ]

2. καλεί την Επιτροπή να λάβει επείγοντα μέτρα προκειμένου να αποκατασταθεί η σταθερότητα της αγοράς με την επιβολή ποσοτικών περιορισμών στις εισαγωγές νορβηγικού σολομού, σε εφαρμογή των διατάξεων της Συμφωνίας ΕΟΧ περί «Μέτρων Διασφάλισης»[semigr ]

3. καλεί την Επιτροπή να εργαστεί από κοινού με τους εκπροσώπους του κλάδου στην Ευρωπαϊκή Ένωση καθώς και με τις νορβηγικές αρχές προκειμένου να εξασφαλιστεί, σε περισσότερο μακροπρόθεσμη βάση, η σταθερότητα στην παραγωγή σολομού[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τη νορβηγική κυβέρνηση.
B4-0161, 0176, 0196, 0211, 0224 και 0230/96

Ψήφισμα σχετικά με την κατάσταση των ανθρωπίνων δικαιωμάτων στη Γουατεμάλα

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του για την κατάσταση στη Γουατεμάλα,

Α. υπενθυμίζοντας ότι η Γουατεμάλα έχει δοκιμαστεί από μία κατάσταση γενικευμένης βίας που οφείλεται στην έλλειψη ειρήνης στη χώρα, και συνεπώς εκφράζοντας την ικανοποίησή του για την επανάληψη των ειρηνευτικών διαπραγματεύσεων, που ανακοινώθηκε στις 12 Φεβρουαρίου 1995 στη Ρώμη ανάμεσα στη νέα κυβέρνηση και την UNRG και αντιλαμβανόμενο ότι η ειρήνευση της χώρας αποτελεί προϋπόθεση για τον πλήρη σεβασμό των ανθρωπίνων δικαιωμάτων,

Β. λαμβάνοντας υπόψη ότι ένα από τα βασικά ζητήματα που περιλαμβάνουν οι ειρηνευτικές συμφωνίες είναι οι συνταγματικές μεταρρυθμίσεις και η υποταγή του στρατού στην πολιτική εξουσία,

Γ. πληροφορούμενο ότι, στις 13 Δεκεμβρίου του 1995, ένα ηγετικό στέλεχος της οργάνωσης «Τομέας των Φτωχών» και η μητέρα του δολοφονήθηκαν στον οικισμό Santa Isabel II της Villa Nueva,

Δ. πληροφορούμενο επίσης ότι, στις 21 Δεκεμβρίου 1995, ο Γενικός Γραμματέας του «Συνδικάτου Δημοσίων Έργων» κακοποιήθηκε από αγνώστους σε μια προσπάθεια εκφοβισμού προκειμένου να σταματήσει τις συνδικαλιστικές του δραστηριότητες,

Ε. πληροφορούμενο ότι πολυάριθμες απειλές έχουν διατυπωθεί εναντίον προσωπικοτήτων της εκκλησίας, των συνδικάτων και άλλων οργανώσεων που αγωνίζονται για την προστασία των φτωχών και των αυτοχθόνων, καθώς και εναντίον εκπροσώπων της δικαιοσύνης, του επιχειρηματικού κόσμου και των δυνάμεων της τάξεως,

ΣΤ. λαμβάνοντας υπόψη τις προσπάθειες που καταβάλουν οι νέες αρχές της Γουατεμάλας καθώς και τις προόδους που έχουν ήδη πραγματοποιηθεί στο πλαίσιο της διαδικασίας εκδημοκρατισμού της χώρας,

1. υποστηρίζει τις προσπάθειες της κυβέρνησης και της UNRG να διαπραγματευθούν για την εξεύρεση ειρηνικής λύσης[semigr ]

2. εκφράζει την ανησυχία του για τις πληροφορίες που μιλούν για δολοφονίες, απειλές και κακοποιήσεις με θύματα εκπροσώπους της κοινωνίας των πολιτών της χώρας αυτής, και ζητεί να διαλευκανθούν πλήρως οι πράξεις αυτές και να τιμωρηθούν οι ένοχοι[semigr ]

3. υποστηρίζει την κυβέρνηση της Γουατεμάλας στις προσπάθειες και στην απόφασή της για την οικοδόμηση μιας δημοκρατικής κοινωνίας και ενός συστήματος δικαίου που, όπως τόνισε ο Πρόεδρος Alvaro Arzu κατά την τελετή ανάληψης των καθηκόντων του, θα προωθήσει την ανάπτυξη, θα οικοδομήσει την ειρήνη και θα αποτελέσει εγγύηση για την ασφάλεια όλων των πολιτών καταπολεμώντας αποφασιστικά το καθεστώς της ατιμωρησίας[semigr ]

4. καλεί το Συμβούλιο και την Επιτροπή να υποστηρίξουν ενεργά τις προσπάθειες αυτές, μεταξύ άλλων μέσω ειδικών προγραμμάτων συνεργασίας, επιδεικνύοντας ιδιαίτερο ενδιαφέρον για τις οργανώσεις των αυτοχθόνων και των χωρικών[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση και το κοινοβούλιο της Γουατεμάλας, καθώς και στο κοινοβούλιο της Κεντρικής Αμερικής.
B4-0138/96

Ψήφισμα σχετικά με το πρόβλημα των κορμοράνων στην ευρωπαϊκή αλιεία

Το Ευρωπαϊκό Κοινοβούλιο,

Α. λαμβάνοντας υπόψη ότι ο αριθμός των κορμοράνων έχει κατά τα τελευταία χρόνια εικοσαπλασιασθεί,

Β. λαμβάνοντας υπόψη, ιδιαίτερα, ότι έχει σημειωθεί ιδιαίτερα σημαντική αύξηση κορμοράνων στη Δανία και τη Βόρεια Γερμανία, σε μη παράκτιες περιοχές όπως οι κοιλάδες του Ροδανού και του Πάδου, καθώς και σε περιοχές όπου, κατά το παρελθόν, σπανίως εμφανίζονταν κορμοράνοι, όπως η Βαυαρία και η Αυστρία,

Γ. εκτιμώντας ότι η θήρα με κορμοράνους μπορεί να έχει εξοντωτικές επιπτώσεις στην εσωτερική και την παράκτια αλιεία,

Δ. πιστεύοντας ότι τα συμφέροντα των αλιέων εξυπηρετούνται καλύτερα με ένα ορθολογικό και αποτελεσματικό πρόγραμμα διαχείρισης το οποίο θα αποβλέπει στη διατήρηση των αλιευτικών πόρων σε υψηλά επίπεδα, εξασφαλίζοντας έτσι την εκμετάλλευση των αλιοτόπων σε αυτοσυντηρούμενη βάση,

Ε. εκτιμώντας ότι η χρήση των παρεκκλίσεων που επιτρέπει το άρθρο 9 της οδηγίας 79/409/ΕΟΚ του Συμβουλίου σχετικά με την προστασία των άγριων πτηνών ((ΕΕ L 103, 25.4.1979, σελ. 1.)) δεν ανταποκρίνεται στην ανάγκη διαχείρισης του είδους των κορμοράνων σε πανευρωπαϊκό επίπεδο,

ΣΤ. λαμβάνοντας υπόψη ότι ορισμένα κράτη μέλη έχουν ήδη ζητήσει να αναληφθεί διεθνής δράση στο πλαίσιο της Σύμβασης της Βόννης,

Το Ευρωπαϊκό Κοινοβούλιο,

1. φρονεί ότι καλό θα είναι να ληφθούν έκτακτα, προσωρινά μέτρα, βάσει των επιστημονικών προγραμμάτων που έχει εγκρίνει η Επιτροπή, που θα προβλέπουν:

α) την περιβαλλοντική επανισορρόπηση στις περιοχές όπου διαπιστώνεται ασυνήθιστη αύξηση του αριθμού των κορμοράνων,

β) προληπτικές παρεμβάσεις για τον περιορισμό της αναπαραγωγής των κορμοράνων,

γ) την ανάλυση και την ανάπτυξη άλλων, μη βίαιων ενεργειών, προκειμένου να περιοριστούν οι περιβαλλοντικές επιπτώσεις της υπέρμετρης παρουσίας κορμοράνων,

δ) και, κυρίως, τη σύλληψη των κορμοράνων στις περιοχές όπου έχει αποδειχθεί ότι η παρουσία τους είναι επιβλαβής και, με βάση τις μελέτες των επιστημονικών αρχών, τον προσωρινό αποκλεισμό των κορμοράνων (Phalacrocorax sinensis) από το παράρτημα I της οδηγίας 79/409/ΕΟΚ[semigr ]

2. καλεί το Συμβούλιο να λάβει αποτελεσματικά μέτρα προκειμένου τα ελαττωμένα αλιευτικά αποθέματα να επανέλθουν σε ικανοποιητικά επίπεδα και να εξασφαλισθεί ότι η κοινή αλιευτική πολιτική θα διατηρεί τους αλιευτικούς πόρους σε επίπεδα που θα μπορούν να συντηρήσουν και τις ανθρώπινες αλιευτικές δραστηριότητες και τα είδη που τρέφονται με ψάρια[semigr ]

3. προτρέπει την Επιτροπή και το Συμβούλιο να διερευνήσουν μη θανατηφόρες εναλλακτικές λύσεις που θα περιορίζουν την επίδραση των κορμοράνων (όπως προβλέπει το άρθρο 9, παράγραφος 1 της οδηγίας)[semigr ]

4. καλεί την Επιτροπή να επεξεργασθεί πρόγραμμα για τη συντήρηση του υδατίνου περιβάλλοντος στην Ευρωπαϊκή Ένωση[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.